**Ajka város Önkormányzata Képviselő-testületének 34/2019. (XI.29.) önkormányzati rendelete a telekadóról szóló 25/2015.(XI.30.) önkormányzati rendelet módosításáról**

1. § Ajka Város Önkormányzata Képviselő-testületének a telekadóról szóló 25/2015. (XI.30.) önkormányzati rendeletének (a továbbiakban: Tr.) 5. §-a helyébe a következő rendelkezések lépnek:

**„5.§** (1)Az Ajka, Alkotmány utca 2989/15. helyrajzi számú ingatlan, a 2989/18. helyrajzi számú ingatlan, a Torna-patak és a Csingeri úti híd által határolt területen a telekadó éves mértéke 250.-Ft/m2.

(2) A telekadó éves mértéke 5.-Ft/m2 a volt Ipari Park e rendeletben meghatározott belterületi és külterületi övezete. Az övezetbe tartozó ingatlanokat és azok határait a melléklet 1. pontja tartalmazza.

(3) A telekadó éves 1.-Ft/m2 a volt Ipari Parkkal szomszédos, az e rendeletben meghatározott belterületi és külterületi övezet. Az övezetbe tartozó ingatlanok határait a melléklet 2. pontja tartalmazza.

(4) A telekadó éves mértéke 5 Ft/m² elhelyezkedésüktől függetlenül azon külterületi ingatlanok esetében, amelyeken

1. az illetékes hatóság által kötelezően előírt rekultivációs tevékenységet megkezdték és folyamatosan végzik, vagy

b) az ingatlan területén megújuló energiával kapcsolatos beruházás létesül.

(5) A (4) bekezdés a) pontja esetén a rekultivációs kötelezettség folyamatos teljesítését a környezet védelmének általános szabályairól szóló 1995. évi LIII. törvény és a környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet alapján az érintett területre vonatkozó egységes környezethasználati engedély (IPPC) és az abban foglaltak teljesítését évente ellenőrző hatósági vizsgálatról készült jegyzőkönyvek másolati példányának benyújtásával igazolja az adóalany.

(6) A (4) bekezdés b) pontjában meghatározott adómérték alkalmazásának feltétele a beruházásra vonatkozó jogerős építési engedély megléte, melynek másolatát az adóalany az adóhatóság felé benyújtja.”

2. § A Tr. mellékletének helyébe e rendelet melléklete lép.

3. § Ez a rendelet 2020. január 1-jén lép hatályba.

Ajka, 2019. november 25.

Schwartz Béla sk. Dr. Jáger László sk.

polgármester címzetes főjegyző

Melléklet a telekadóról szóló 25/2015. (XI.30.) önkormányzati rendelet módosításáról szóló …/2019. (……) önkormányzati rendelethez

„Mellékleta telekadóról szóló 25/2015. (XI.30.) önkormányzati rendelethez”

Kedvezményes mértékű telekadóhoz tartozó ingatlanok

1. Ajka Város Önkormányzata Képviselő-testületének a telekadóról szóló 25/2015. (XI.30.) önkormányzati rendelete (a továbbiakban: telr.) 5. § (2) bekezdésének hatálya alá tartozó ingatlanok:

Az övezet az 5754. helyrajzi számú (továbbiakban: hrsz.) ingatlan (továbbiakban: ing.) a 0265/2. hrsz. ing. telek sarokpontjától az 5712/3. hrsz. ing. északnyugati sarokpontja, az 5745. hrsz. ing. észak-keleti sarokpontja, az 5747. hrsz. ing. keleti telekhatára, a 02. hrsz. ing. északnyugati telekhatára, az 5749/2. hrsz.ing. délkeleti sarokpontja a 1302. hrsz. ing.ig, az 1302 hrsz-ú ingatlan északnyugati határa. Az 5791/11. hrsz. ing. délkeleti telekhatára, az 5718. hrsz. út dél-nyugati telekhatára, az 5756 hrsz-ú út nyugati telekhatára, az 5755 hrsz-ú Szélesvíz-patak északi telekhatára a 0269/9 hrsz-ú ing. délnyugati sarokpontja, az 5705. hrsz. ing. délnyugati sarokpontja., az 5727. hrsz. ing. déli sarokpontja, az 5753. ing. nyugati telekhatára a 0269/30. hrsz. ing.ig, az 5754. hrsz. ing. nyugati sarokpontjáig határolt terület. (a mellékelt térképen 1. számmal jelölt övezet.)

1. A telr. 5. § (3) bekezdésének hatálya alá tartozó ingatlanok:
2. Az övezet a 0279. hrsz. Csigere-patak, a devecseri közigazgatási határtól az ajka-pulai összekötő útig, az ajka-pulai összekötő út, a 0279. hrsz-ú Csigere-pataktól a belterületi határig 0278. hrsz. ing. észak-keleti sarokpontjától, az 5712/3. hrsz. ing. sarokpontja és a devecseri közigazgatási határ által határolt terület.
3. Az övezet keleti határa a 885/87.hrsz. út, a 885/92. hrsz. ing.-ig, a 885/92. hrsz-ú ing. délnyugati
határa, és a 885/92. hrsz-ú ing. nyugati sarokpontjától a 889. hrsz-ú. útig, a 889 hrsz-ú út északnyugati sarokpontja, az 1254/12 hrsz-ú ing. északnyugati sarokpontja az 1253 hrsz-ú útig, az 1246/3 hrsz-ú ing. észak-, és délkeleti telekhatára, az 1247/2 hrsz-ú ing. délnyugati határa és a 889 hrsz-ú út által határolt terület. ( a mellékelt térképen 2/a és 2/b. számmal jelölt övezet.)

**INDOKOLÁS**

**Általános indokolás**

A módosítás egyrészt azt célozza, hogy a szabályozás áttekinthetőbb legyen. A gyakorlati tapasztalatok alapján célszerű egy új – kedvezőbb mértékkel adózó – övezet bevezetése. A javasolt övezet az Ajka, Alkotmány utca 2989/15. helyrajzi számú ingatlan, a 2989/18. helyrajzi számú ingatlan, a Torna-patak és a Csingeri úti híd által határolt terület. Az övezet túlnyomórészt beépített, részben tömbházas lakóingatlanok, részben vállalkozási célt szolgáló épületek találhatók az övezetben. A jelenleg be nem épített területek jellemzően közösségi célokat szolgálnak, vagy közterületek és épületekkel nem bővíthetők. Az övezetben elhelyezkedő telekadó-köteles ingatlanokra beépítettség miatti mentesség nem vehető igénybe. Ezen körülményekre tekintettel indokolt kedvezőbb adómérték meghatározása. Figyelemmel az önkormányzat költségvetési helyzetére is, 250.-Ft/m2/adóév adómértékre teszünk javaslatot.

A melléklet újra szabályozása a mellékletben meghatározott hivatkozások módosulása miatt válik szükségessé.

**Részletes indokolás**

**Az 1. §-hoz**

Az általános indokolásban szereplő okok miatt a rendelet 5. §-ának újra szabályozása történik meg e szakaszban.

**A 2. §-hoz**

A mellékletben szereplő hivatkozások módosulnak az 1. §-ban meghatározott rendelkezések módosulása miatt, ezért szükséges a mellékletet is módosítani.

**A 3. §-hoz**

A rendelet hatályba lépésének időpontját határozza meg, amely 2020. január 1-je.

Ajka, 2019. november 25.

Dr. Jáger László

címzetes főjegyző